Mäsiarka obyčajná

Mäsiarka obyčajná (Sarcophaga carnaria) je európska mucha z čeľade mäsiarkovité (Sarcophagidae).

 Charakteristika 
Je 15 až 20 mm veľká mucha podobajúca sa muche domácej, ale zreteľne väčšia. Má pozdĺžne pruhovanú čiernosivú hruď a čiernosivo kockovaný zadoček pripomínajúci šachovnicu. Jej sfarbenie môže niekedy prechádzať až do kovovo modrej. Nohy sú silné a dlhé, oči červené.

Samica nekladie vajíčka, ale larvy, ktoré je nútená naklásť čo najskôr, aby sa nevyliahli v jej vnútri. Kladie ich predovšetkým do hnijúceho organického odpadu, ako sú výkaly alebo zdochliny zvierat. Larvy sa živia výkalmi. Samička ich môže naklásť aj do tiel dážďoviek. Môžu vyvolávať aj myiázy.

 Rozšírenie 
náhľad|Párenie mäsiarok
Vyskytuje sa po celej Európe, prevažne na lúkach, okrajoch lesa, pri poľných cestách a v okolí ľudských obydlí.

 Referencie 

 Iné projekty 

Kategória:Mäsiarkovité